Rezolucija Vijeća sigurnosti broj 757
Rezolucija Vijeća sigurnosti broj 757 je donesena 30. maja 1992. godine, na 3082. sjednici Vijeća sigurnosti Ujedinjenih nacija. Nakon potvrđivanja rezolucija 713, 721, 724 iz 1991, te 727, 740, 743, 749 i 752 iz 1992. godine, Vijeće je osudilo neuspjeh vlasti Savezne Republike Jugoslavije da sprovedu Rezoluciju broj 752 o zahtjevu za povlačenje jedinica JNA iz Republike Bosne i Hercegovine. Takođe je zatraženo od Hrvatske vojske da poštuje članak 4. Rezolucije 752. Za Rezoluciju su glasali 13 država, dok su suzdržani bili Kina i Zimbabve.